**Aceste ierni atemporale…**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Aceste ierni atemporale

Care incert aştern zăpezi

Cu infinite zecimale,

Iubite, vino, să le vezi!

Vino, să mergem împreună

Printre nămeţii unui vis,

Să ne ascundem de furtună

Sub prima stea, în paradis.

Şi-apoi să ningă cu iluzii,

Când noi, departe de pământ,

Instigatorii de confuzii,

Vom scrie alt deznodământ.

- Sunt iernile mai dulci cu tine

Și lunile din calendar

De sărbători și daruri pline,

Iar ursulețul meu ștrengar

Sub bradul de Crăciun cu fundă

Stă să dezlege un mister,

La geam nămeții ne iundă

Și ne apropie de cer.

Ninge cu vise colorate,

În șemineu se-aprinde-un foc,

În iarna lungă, pe-nserate,

Lumina joacă-n stil baroc.

Liliana Trif Ioan Grigoraș